S-45/2022

I Mál þetta, sem dómtekið var 23. febrúar sl., er höfðað með tveimur ákærum á hendur ákærða H-kk-þgf I-kk-þgf Ó-kk-þgf, kt. 000000- 0000, [...].

Með ákæru héraðssaksóknara dags. 5. janúar 2022 er höfðað mál á hendur ákærða fyrir frelsissviptingu og rán með því að hafa, að kvöldi mánudagsins 23. nóvember 2020 svipt A, kennitala 000000- 0000, frelsi sínu í rúma klukkustund með þeim hætti að ákærði sótti A á heimili hans að [...] og gekk með honum að [...] þar sem þeir fóru inn í bifreiðina [...] og ákærði keyrði þeim og óþekktum aðila að ísbúðinni við [...] þar sem óþekkti aðilinn tók við akstrinum og ók bifreiðinni frá [...] og þaðan að [...]. Á meðan á akstrinum stóð tók ákærði Iphone 11 síma af A og sló hann með krepptum hnefa hægra megin í búkinn. Bifreiðinni var síðan lagt í bílastæðakjallara í Hamraborginni en þar gerði A tilraun til að hlaupa undan ákærða sem náði honum og sló hann með krepptum hnefa hægra megin í búkinn og tók um háls hans og þrengdi að. Ákærði þvingaði A í framhaldi inn í bifreiðina [...]og nafngreindur aðili keyrði ákærða og A um Kársnesið í Kópavogi og þaðan að Kringlunni í Reykjavík en á meðan á ökuferðinni stóð hafði ákærði í lífláts- og líkamsmeiðingarhótunum við A vegna samskipta hans við fyrrum unnustu ákærða og hafði í hótunum um að drepa A, fjölskyldu hans og hundinn hans og kveikja í húsnæði og bifreiðum í eigu fjölskyldu A ef hann leitaði til lögreglu eftir að hann yrði látinn laus. Utan við Kringluna þvingaði ákærði A að lokum til að fara inn í leigubifreið sem ákærði pantaði og keyrði ökumaður leigubifreiðarinnar A að gatnamótum Kleppsvegar og Brekkulækjar í Reykjavík þar sem honum var hleypt út. Af framangreindu hlaut A mar á brjóstkassa og eymsli á hálsi.

Háttsemi ákærða telst varða við 1. sbr. 2. mgr. 226. gr. og 252. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Einkaréttarkrafa: Af hálfu A, kt. 000000- 0000, er þess krafist að ákærði verði dæmdur til að greiða honum kr. 1.500.000 ásamt vöxtum og dráttarvöxtum með eftirfarandi hætti. Af kr. 1.500.000 frá 23.11.2020 með vöxtum skv. 8. gr. laga um vexti og verðtryggingu nr. 38/2001 þar til mánuður er liðinn frá birtingu ákæru, en frá þeim degi með dráttarvöxtum skv. 9. gr. sbr. 1. mgr. 6. gr. sömu laga. Þá er þess krafist að I-kk-nf F-kk-nf Á-kk-nf lögmaður verði skipaður réttargæslumaður A sbr. 2. mgr. 41. gr. laga nr. 88/2008 kveður á um. Verði ekki fallist á skipun réttargæslumanns þá er gerð krafa um málskostnað að skaðlausu, skv. málskostnaðaryfirliti sem lagt verður fram við hinn virðulega héraðsdóm.

Með ákæru lögreglustjórans á höfuðborgarsvæðinu dags. 18. janúar 2022 er höfðað mál á hendur ákærða fyrir eftirtalin brot:

I.

Fyrir líkamsárás með því að hafa fimmtudaginn 14. maí 2020, í anddyri Skerjabrautar 1, Seltjarnarnesi, slegið B, kt. 000000- 0000, að minnsta kosti einu sinni í andlitið með þeim afleiðingum að B hlaut nefbeinabrot, tognun á kjálka og mar á kinn. ( Mál 007- 2020-24726).

Telst háttsemi þessi varða við 1. mgr. 218. gr. almennra hegningarlaga nr. 19/1940.

II.

Fyrir eignaspjöll með því að hafa mánudaginn 4. janúar 2021, í bifreiðageymslu við verslunarmiðstöð Kringlunnar, Kringlunni 4 til 12, Reykjavík, sprengt vinstra framdekk bifreiðarinnar [...] sem var í eigu C, kt. 000000- 0000. Er áætlað tjón af háttsemi ákærða talið nema samtals kr. 34.000. ( Mál 007- 2021- 585).

Telst háttsemi þessi varða við 1. mgr. 257. gr. almennra hegningarlaga nr. 19/1940.

III.

Fyrir umferðarlagabrot með því að hafa þriðjudaginn 19. janúar 2021, ekið bifreiðinni [...]óhæfur til að stjórna henni örugglega vegna áhrifa ávana- og fíkniefna (kókaín í blóði mældist 230 ng/ml) um Úlfarsbraut, Reykjavík. ( Mál 007- 2021- 3786).

Telst háttsemi þessi varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

IV.

Fyrir umferðarlagabrot með því að hafa laugardaginn 23. janúar 2021, ekið bifreiðinni [...]óhæfur til að stjórna henni örugglega vegna áhrifa ávana- og fíkniefna og slævandi lyfja (zópíklón í blóði mældist 36 ng/ml) frá verslunarmiðstöðinni Mjódd, Reykjavík, áleiðis að verslun Olís við Norðlingabraut 7, Reykjavík þar sem ákærði lagði bifreiðinni í bifreiðastæði við verslunina. ( Mál 007- 2021- 4607).

Telst háttsemi þessi varða við 1., sbr. 2. mgr. 50. gr. og 1., sbr. 2. mgr. 48. gr., sbr. 1. mgr. 95. gr. umferðarlaga nr. 77/2019.

V.

Fyrir brot gegn nálgunarbanni með því að hafa á tímabilinu frá 10. mars 2021 til og með 13. mars 2021 sett sig í samband við A, kt. 000000- 0000, sem ákærði sætti nálgunarbanni gegn frá 29. desember 2020 til 22. mars 2021 með því að hringja samtals 10 sinnum í farsímanúmer hans [...] úr farsímanúmerinu [...] sem ákærði hafði til umráða á framangreindu tímabili. ( Mál 007- 2021- 15138).

Telst háttsemi þessi varða við 232. gr. almennra hegningarlaga nr. 19/1940.

VI.

Fyrir eftirfarandi brot gegn nálgunarbanni:

1. með því að hafa á tímabilinu frá 12. mars 2021 til og með 14. mars 2021 sett sig í samband við C, kt. 000000- 0000, sem ákærði sætti nálgunarbanni gegn frá 6. janúar 2021 til 22. mars 2021 með því að hringja samtals 9 sinnum í farsímanúmer hennar [...]úr farsímanúmerinu [...]sem ákærði hafði til umráða á framangreindu tímabili.

2. með því að hafa frá klukkan 00:34 til klukkan 05:28 aðfaranótt sunnudagsins 14. mars 2021 sett sig í samband við A, kt. 000000- 0000 sem ákærði sætti nálgunarbanni gegn frá 29. desember 2020 til 22. mars 2021 með því að hringja samtals 14 sinnum í farsímanúmer hans [...]úr farsímanúmerinu [...]sem ákærði hafði til umráða. ( Mál 007- 2021- 15388).

Telst háttsemi þessi varða við 232. gr. almennra hegningarlaga nr. 19/1940.

VII.

Fyrir fíkniefnalagabrot með því að hafa laugardaginn 24. apríl 2021 haft í vörslum sínum samtals 0,12 gaf kókaíni sem lögregla fann á milli sæta við leit í bifreiðinni [...] sem ákærði hafði til umráða í umrætt sinn. ( Mál 007- 2021- 23489).

VIII.

Fyrir umferðarlagabrot með því að hafa aðfaranótt föstudagsins 30. apríl 2021, ekið bifreiðinni [...] óhæfur til að stjórna henni örugglega vegna áhrifa slævandi lyfja (alprazólam í blóði mældist 25 ng/ml og klónazepam í blóði mældist 4,5 ng/ml) norður Vesturlandsveg, Reykjavík. ( Mál 007- 2021- 24507).

Telst háttsemi þessi varða við 1., sbr. 2. mgr. 48. gr., sbr. 1. mgr. 95. gr. umferðarlaga nr. 77/2019.

IX.

Fyrir umferðarlagabrot með því að hafa þriðjudaginn 18. maí 2021, ekið bifreiðinni [...]vestur Suðurlandsbraut, Reykjavík, gegn rauðu ljósi við gatnamót Suðurlandsbrautar og Álfheima með þeim afleiðingum að bifreið ákærða skall á bifreiðinni ORE77 sem ekið var yfir gatnamót Álfheima áleiðis inn á Suðurlandsbraut til austurs. Í kjölfar árekstursins sinnti ákærði ekki skyldum sínum við umferðaróhappið heldur hljóp á brott af vettvangi. ( Mál 007- 2021- 29117).

Telst háttsemi þessi varða við 1. mgr. 7. gr. og a., b., c. og d. liði 1. mgr. 14. gr., sbr. 1. mgr. 94. gr. umferðarlaga nr. 77/2019.

X.

Fyrir umferðarlagabrot með því að hafa mánudaginn 28. júní 2021, ekið bifreiðinni [...]óhæfur til að stjórna henni örugglega vegna áhrifa ávana- og fíkniefna (kókaín í blóði mældist 320 ng/ml) um Vesturvör, Kópavogi, uns ákærði missti stjórn á bifreiðinni sem hafnaði utan vegar og lenti á grindverki við [...]. ( Mál 007- 2021- 37460).

Telst háttsemi þessi varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

XI.

Fyrir umferðarlagabrot með því að hafa þriðjudaginn 29. júní 2021, ekið bifreiðinni [...]óhæfur til að stjórna henni örugglega vegna áhrifa ávana- og fíkniefna og slævandi lyfja (kókaín í blóði mældist 500 ng/ml og alprazólam í blóði mældist 27 ng/ml) um Vesturlandsveg til austurs, Reykjavík.

Telst háttsemi þessi varða við 1., sbr. 2. mgr. 48. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019. ( Mál 007- 2021- 37810).

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar, skv. 101. gr. laga nr. 77/2019 og að vegna ákæruliðar VII. verði gerð upptæk framangreind samtals 0,12 gaf kókaíni samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, sbr. reglugerð nr. 808/2018.

Einkaréttarkröfur:

Vegna ákæruliðar I gerir S-kk-nf Þ-kk-nf E-kk-nf lögmaður f. h. B, kt. 000000- 0000, hér eftir nefndur brotaþoli, þá kröfu að ákærði verði dæmdur til að greiða brotaþola skaðabætur að fjárhæð kr. 779.367,- auk vaxta skv. 8., sbr. 4.. gr laga um vexti og verðtryggingu nr. 38/2001 frá 14. maí 2020 til þess dags er mánuður er liðinn frá því að bótakrafa þessi er kynnt ákærða, en með dráttarvöxtum frá þeim degi skv. 9. gr., sbr. 6. gr. sömu laga til greiðsludags. Þá er krafist málskostnaðar úr hendi ákærða að skaðlausu m. t. t. virðisaukaskatts.

Vegna ákæruliða II., V. og VI. gerir I-kk-nf F-kk-nf Á-kk-nf, lögmaður f. h. C, kt. 000000-0000, hér eftir nefndur brotaþoli, þá kröfu að ákærði verði dæmdur til að greiða brotaþola kr. 1.809.774 ásamt vöxtum og dráttarvöxtum með eftirfarandi hætti: Af kr. 34.000 frá 05.01.2021 með vöxtum skv. 8. gr. laga um vexti og verðtryggingu nr. 38/2001 til 16.03.2021, en frá þeim degi af 1.809.774 með vöxtum skv. 8. gr. laga um vexti og verðtryggingu nr. 38/2001 þar til mánuður er liðinn frá birtingu ákæru, en frá þeim degi með dráttarvöxtum skv. 9. gr. sbr. 1. mgr. 6. gr. sömu laga.

Þá er þess krafist að I-kk-nf F-kk-nf Á-kk-nf, lögmaður, verði skipaður réttargæslumaður brotaþola, sbr. 2. mgr. 41. gr. laga nr. 88/2008 kveður á um. Verði ekki fallist á skipun réttargæslumanns, þá er gerð krafa um málskostnað, skv. málskostnaðaryfirliti sem lagt verður fram við hinn virðulega héraðsdóm.

Vegna ákæruliða V. og VI. gerir I-kk-nf F-kk-nf Á-kk-nf, lögmaður f. h. A, kt. 000000- 0000, hér eftir nefndur brotaþoli, þá kröfu að ákærði verði dæmdur til að greiða brotaþola kr. 1.200.000 ásamt vöxtum og dráttarvöxtum með eftirfarandi hætti: Af kr. 500.000 frá 13.03.2021 með vöxtum skv. 8. gr. laga um vexti og verðtryggingu nr. 38/2001 til 14.03.2021, en frá þeim degi af 1.200.000 með vöxtum skv. 8. gr. laga um vexti og verðtryggingu nr. 38/2001 þar til mánuður er liðinn frá birtingu ákæru, en frá þeim degi með dráttarvöxtum skv. 9. gr. sbr. 1. mgr. 6. gr. sömu laga.

Þá er þess krafist að I-kk-nf F-kk-nf Á-kk-nf, lögmaður, verði skipaður réttargæslumaður brotaþola, sbr. 2. mgr. 41. gr. laga nr. 88/2008 kveður á um. Verði ekki fallist á skipun réttargæslumanns, þá er gerð krafa um málskostnað, skv. málskostnaðaryfirliti sem lagt verður fram við hinn virðulega héraðsdóm.

Ákærði gerir þá kröfu að hann verði dæmdur til þeirrar vægustu refsingar sem lög frekast heimila og hún verði skilorðsbundin að öllu leyti. Þá er þess krafist að fjárhæðir einkaréttarkrafna verði lækkaðar verulega frá því sem krafist er. Loks er þess krafist að allur sakarkostnaður verði lagður á ríkissjóð þ. m. t. málsvarnarlaun verjanda samkvæmt málskostnaðarreikningi.

II

Farið var með málið samkvæmt 164. gr. laga nr. 88/2008 um meðferð sakamála. Ákærði hefur skýlaust játað sakargiftir samkvæmt báðum ákærum og telur dómari ekki ástæðu til að draga í efa að játningin sé sannleikanum samkvæm enda er hún í samræmi við rannsóknargögn málanna. Málið var því tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Þá var lögmönnum bótakrefjenda gefinn kostur á að gera grein fyrir einkaréttarkröfum.

Ákæra dags. 5. janúar 2022:

Ákærða er gefið að sök frelsissvipting og rán og af hálfu ákæruvaldsins er brotið í ákæru talið varða við 1. sbr. 2. mgr. 226. gr. og 252. almennra hegningarlaga nr. 19/1940. Ákærði telur að brotið varði ekki við 2. mgr. 226. gr. hegningarlaganna.

Eins og broti ákærða er lýst í ákæru og með hliðsjón af rannsóknargögnum verður ekki talið að brot hans varði við 2. mgr. 226. gr. almennra hegningarlaga. Brot ákærða samkvæmt ákæru dags. 5. janúar 2022 varðar því við 1. mgr. 226. gr. og 252. gr. almennra hegningarlaga nr. 19/1940 og ákærði hefur unnið sér til refsingar samkvæmt því.

A gerir kröfu til þess að ákærði greiði A 1.500.000 krónur auk vaxta og málskostnaðar. Ákærði hefur viðurkennt bótaskyldu en krafist þess að dæmdar bætur verði verulega lægri en krafist er. Það telst sannað að ákærði braut gegn A og því á hann rétt á miskabótum úr hendi ákærða, sbr. b. lið 1. mgr. 26. gr. skaðabótalaga nr. 50/1993. Með hliðsjón af málavöxtum þykja bæturnar hæfilegar ákvarðaðar 350.000 krónur auk vaxta eins og nánar greinir í dómsorði. Ákærði greiði A vegna þessa ákæruliðar 400.000 krónur í málskostnað, sbr. 3. mgr. 176. gr. laga nr. 88/2008 um meðferð sakamála. Ekki verður séð að bótakrafan hafi verið birt ákærða fyrr en við birtingu ákæru og tekur ákvörðun um dráttarvexti mið af því.

Ákæra dags. 18. janúar 2022:

Ákærði hefur skýlaust játað þá háttsemi sem honum er gefin að sök og tilgreind er í töluliðum I. – XI. en um er að ræða hegningar- og umferðarlagabrot. Í ákærulið VII. er ákærða gefið að sök vörslur á 0,12 grömmum af kókaíni en háttsemin er ekki færð til refsiákvæða í ákærunni eins og skylt er, sbr. c.- lið 1. mgr. 152. gr. laga nr. 88/2008 um meðferð sakamála. Ákærði verður því ekki sakfelldur fyrir brot samkvæmt þessum ákærulið. Þá þykir brot ákærða samkvæmt IX. ákærulið ekki varða við a. – lið 1. mgr. 14. gr. umferðarlaga. Að öðru leyti er háttsemi ákærða réttilega heimfærð til refsiákvæða í ákærunni. Ákærði hefur þannig gerst brotlegur við 1. mgr. 218. gr., 1. mgr. 257. gr. og 232. gr. almennra hegningarlaga nr. 19/1940 og 1. sbr. 2. mgr. 50. gr., 1. sbr. 2. mgr. 48. gr., 1. mgr. 7. gr. og b., c. og d. liði 1. mgr. 14. gr. umferðarlaga nr. 77/2019.

Í ákæru eru tilgreindar þrjár einkaréttarkröfur þ. e. vegna ákæruliða I., V., VI.1. og VI.2. Ákærði hefur viðurkennt bótaskyldu en krafist þess að dæmdar bætur verði verulega lægri en krafist er.

Brotaþolinn, B, krefst þess að ákærði verði dæmdur til að greiða honum skaðabætur samtals að fjárhæð 779.367 krónur auk vaxta og málskostnaðar, sbr. I. ákærulið. Höfuðstóllinn sundurliðast þannig að útlagður kostnaður er 79.367 krónur og miskabætur 700.000 krónur. Af útlögðum kostnaði eru 17.762 krónur vegna læknisþjónustu og meðal gagna málsins er reikningur vegna þess og verður ákærða gert að greiða þessa fjárhæð. Þá er krafist 36.985 króna fyrir hettupeysu og skó sem á að hafa eyðilagst við að blóð hafi komist í þessa hluti. Viðhlítandi gögn hafa ekki verið lögð fram sem sýna að þessir munir hafi eyðilagst né um verðmæti þeirra. Þessum kröfuliðum verður því hafnað. Þá er gerð krafa um tannlæknakostnað 24.620 krónur vegna viðgerða á tönn sem á að hafa brotnað þegar ákærði sló brotaþola. Í ákæru er sagt að afleiðingar árásar ákærða á brotaþola hafi verið nefbeinabrot, tognun á kjálka og mar á kinn og er sú lýsing í samræmi við læknisvottorð sem er meðal gagna málsins og ákæran byggir á. Því verður ekki séð að brotaþoli hafi skaðast á tönn við högg ákærða og verður þessum kröfulið því hafnað. Þannig að fallist er á að ákærði skuli greiða 17.762 krónur vegna útlagðs kostnaðar. Þá á brotaþoli rétt á miskabótum úr hendi ákærða, sbr. b. lið 1. mgr. 26. gr. skaðabótalaga nr. 50/1997 og þykja þær hæfilega ákveðnar 400.000 krónur. Ákærði greiði því B samtals 417.762 krónur auk vaxta eins og nánar greinir í dómsorði. Þá skal ákærði greiða B 400.000 krónur í málskostnað, sbr. 3. mgr. 176. gr. laga nr. 88/2008 um meðferð sakamála.

Brotaþolinn, C, krefst þess að ákærði verði dæmdur til að greiða henni 1.034.000 krónur auk vaxta og málskostnaðar, sbr. ákæruliði II. og VI.1. Krafan sundurliðast þannig að fjárhagslegt tjón er 34.000 krónur en 1.000.000 krónur eru miskabætur. Til stuðnings 34.000 krónum er reikningur og verður ákærði dæmdur til að greiða þá fjárhæð. Þá á brotaþoli rétt á miskabótum úr hendi ákærða, sbr. b. lið 1. mgr. 26. gr. skaðabótalaga nr. 50/1997 og þykja þær hæfilega ákveðnar 250.000 krónur. Ákærði skal því greiða C-hk-þgf 284.000 krónur auk vaxta eins og nánar greinir í dómsorði. Þá skal ákærði greiða C 250.000 krónur í málskostnað, sbr. 3. mgr. 176. gr. laga nr. 88/2008 um meðferð sakamála.

Brotaþolinn, A, krefst þess að ákærði verði dæmdur til að greiða honum 1.200.000 krónur auk vaxta og málskostnaðar, sbr. ákæruliði V. og VI.2. Brotaþoli á rétt á miskabótum úr hendi ákærða, sbr. b. lið 1. mgr. 26. gr. skaðabótalaga nr. 50/1997 og þykja þær hæfilega ákveðnar 300.000 krónur auk vaxta eins og nánar greinir í dómsorði. Þá skal ákærði greiða A vegna þessa ákæruliðar 200.000 krónur í málskostnað, sbr. 3. mgr. 176. gr. laga nr. 88/2008 um meðferð sakamála.

Ekki verður séð að skaðabótakröfur C og A hafi verið birtar ákærða fyrr en við birtingu ákæru og tekur ákvörðun um dráttarvexti mið af því.

III

Refsingar og sakarkostnaður:

Eins og fram er komið hefur ákærði verið sakfelldur fyrir brot gegn 1. mgr. 226. gr., 252. gr., 1. mgr. 218. gr., 1. mgr. 257. gr. og 232. gr. almennra hegningarlaga nr. 19/1940 og unnið sér til refsingar samkvæmt því. Þá hefur ákærði jafnframt unnið sér til refsingar samkvæmt 1. mgr. 94. gr. og 1. mgr. 95. gr. umferðarlaga nr. 77/2019. Ákærði hefur m. a. verið sakfelldur fyrir alvarleg brot gegn almennum hegningarlögum og við ákvörðun refsingar verður m. a. litið til 1., 6. og 7. töluliðar 1. mgr. 70. gr. hegningarlaganna. Þá verður refsing ákærða ákveðin með hliðsjón af 77. gr. laganna. Við ákvörðun refsingar verður einnig litið til þess að ákærði játaði afdráttarlaust brot sín fyrir dómi. Með vísan til alls þessa þykir refsing ákærða hæfilega ákveðin fangelsi í 15 mánuði en með hliðsjón af því að ákærði hefur ekki áður verið dæmdur til refsingar þykir mega ákveða að fresta skuli fullnustu 12 mánaða af refsingunni og falli sá hluti hennar niður að tveimur árum liðnum frá birtingu dóms þessa að telja haldi ákærði almennt skilorð 57. gr. almennra hegningarlaga nr. 19/1940. Til frádráttar óskilorðsbundna hluta fangelsisrefsingarinnar komi til frádráttar með fullri dagatölu gæsluvarðhaldsvist sem ákærði sætti frá 22. mars til 15. apríl 2021.

Ákærði hefur verið sakfelldur fyrir að aka þrívegis undir áhrifum fíkniefna og tvívegis undir áhrifum slævandi lyfja. Samkvæmt því verður ákærði sviptur ökurétti í þrjú ár og sex mánuði frá birtingu dóms þessa að telja, sbr. 101. gr. umferðarlaga nr. 77/2019.

Ákærði sæti upptöku til ríkissjóðs á 0,12 grömmum af kókaíni, sbr. 6. mgr. 5. gr. laga nr. 65/1974 um ávana- og fíkniefni og 2. mgr. 14. gr. reglugerðar nr. 233/2001 um ávana-og fíkniefni og önnur eftirlitsskyld efni.

Ákærði greiði málsvarnarlaun skipaðs verjanda síns, Þ-kk-ef Þ-kk-ef lögmanns, sem þykja hæfilega ákveðin með hliðsjón af umfangi málsins og tímaskýrslu lögmannsins 2.490.075 krónur að virðisaukaskatti meðtöldum. Málsvarnarlaunin eru að stærstum hluta vegna vinnu verjandans á rannsóknarstigi málanna. Ákærði greiði annan sakarkostnað 818.002 krónur.

I-kk-nf T-kk-nf héraðsdómari kveður upp dóm þennan.

Dómsorð:

Ákærði, H-kk-nf I-kk-nf Ó-kk-nf, sæti fangelsi í 15 mánuði en fresta skal fullnustu 12 mánaða af refsingunni og sá hluti hennar niður falla að liðnum tveimur árum frá birtingu dóms þessa að telja haldi ákærði almennt skilorð 57. gr. almennra hegningarlaga nr. 19/1940. Til frádráttar óskilorðsbundna hluta refsingarinnar komi með fullri dagatölu gæsluvarðhaldsvist sem ákærði sætti frá 22. mars til 15. apríl 2021.

Ákærði er sviptur ökurétti í þrjú ár og sex mánuði frá birtingu dóms þessa að telja. Ákærði sæti upptöku til ríkissjóðs á 0,12 grömmum af kókaíni.

Ákærði greiði A 650.000 krónur auk vaxta skv. 8. gr. laga nr. 38/2001 um vexti og verðtryggingu af krónum 350.000 frá 23. nóvember 2020 til 14. mars 2021 en af krónum 650.000 frá þeim degi til 28. febrúar 2022 en með dráttarvöxtum skv. 9. gr., sbr. 1. mgr. 6. gr. laganna, frá þeim degi til greiðsludags. Ákærði greiði A 600.000 krónur í málskostnað.

Ákærði greiði B 417.762 krónur auk vaxta skv. 8. gr. laga nr. 38/2001 um vexti og verðtryggingu frá 14. maí 2020 til 17. apríl 2021 en með dráttarvöxtum skv. 9. gr., sbr.1. mgr. 6. gr. laganna, frá þeim degi til greiðsludags. Ákærði greiði B 400.000 krónur í málskostnað.

Ákærði greiði C 284.000 krónur auk vaxta skv. 8. gr. laga nr. 38/2001 um vexti og verðtryggingu af krónum 134.000 krónur frá 4. janúar 2021 til 12. mars 2021 en af krónum 284.000 krónum frá þeim degi til 28. febrúar 2022 en með dráttarvöxtum skv. 9. gr., sbr. 1. mgr. 6. gr. laganna, frá þeim degi til greiðsludags. Ákærði greiði C 250.000 krónur í málskostnað.

Ákærða greiði málsvarnarlaun skipaðs verjanda síns, Þ-kk-ef Þ-kk-ef lögmanns, 2.490.074 krónur og annan sakarkostnað 818.002 krónur.

I-kk-nf T-kk-nf

Rétt endurrit staðfestir

Héraðsdómur Reykjaness 28.02.2021